CELEX: 32007D0212
Language: bg
Date: 2007-04-02 00:00:00
Title: 2007/212/ЕОРешение на Комисията от 2 април 2007 година за изменение на Решение 2003/248/ЕО относно удължаването на срока на временните дерогации от някои разпоредби на Директива 2000/29/ЕО на Съвета по отношение на ягодови растения ( Fragaria L.), предназначени за засаждане, с изключение на семена, с произход от Аржентина (нотифицирано под номер C(2007) 1428)

4.4.2007   
            
            
               BG
            
            
               Официален вестник на Европейския съюз
            
            
               L 94/52
            
         
      РЕШЕНИЕ НА КОМИСИЯТА
   
   от 2 април 2007 година
   за изменение на Решение 2003/248/ЕО относно удължаването на срока на временните дерогации от някои разпоредби на Директива 2000/29/ЕО на Съвета по отношение на ягодови растения (Fragaria L.), предназначени за засаждане, с изключение на семена, с произход от Аржентина
   (нотифицирано под номер C(2007) 1428)
   (2007/212/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 2000/29/ЕО на Съвета от 8 май 2000 г. относно защитните мерки срещу въвеждането в Общността на вредители по растенията или растителните продукти и срещу тяхното разпространение в Общността (1), и по-специално член 15, параграф 1 от нея,
   като има предвид, че:
   
               (1)
            
            
               Съгласно Директива 2000/29/ЕО ягодовите растения (Fragaria L.), предназначени за засаждане, с изключение на семена, с произход от страни извън Европа, различни от средиземноморските страни, Австралия, Нова Зеландия, Канада и континенталните щати на Съединените американски щати, по принцип не могат да бъдат въвеждани в Общността. Въпреки това посочената директива позволява дерогации от това правило, при условие че се установи, че няма риск от разпространяване на вредители.
            
         
               (2)
            
            
               Решение 2003/248/ЕО на Комисията (2) разрешава на държавите-членки да предвидят временни дерогации от някои разпоредби на Директива 2000/29/ЕО, за да разрешат вноса на ягодови растения (Fragaria L.), предназначени за засаждане, с изключение на семена, с произход от Аржентина.
            
         
               (3)
            
            
               Обстоятелствата, които обосновават тази дерогация, все още са валидни и няма нова информация, която да мотивира преразглеждането на специфичните условия.
            
         
               (4)
            
            
               Следователно на държавите-членки следва да се разреши да позволят въвеждането на тяхна територия на такива растения при прилагане на специфични условия за по-нататъшен ограничен период.
            
         
               (5)
            
            
               Мерките, предвидени в настоящото решение, са в съответствие със становището на Постоянния фитосанитарен комитет,
            
         ПРИЕ НАСТОЯЩОТО РЕШЕНИЕ:
   Член 1
   В член 1, втори параграф от Решение 2003/248/ЕО се добавят следните букви от д) до з):
   
               „д)
            
            
               от 1 юни 2007 г. до 30 септември 2007 г.;
            
         
               е)
            
            
               от 1 юни 2008 г. до 30 септември 2008 г.;
            
         
               ж)
            
            
               от 1 юни 2009 г. до 30 септември 2009 г.;
            
         
               з)
            
            
               от 1 юни 2010 г. до 30 септември 2010 г.“
            
         Член 2
   Адресати на настоящото решение са държавите-членки.
   
      Съставено в Брюксел на 2 април 2007 година.
      
         
            За Комисията
         
         Markos KYPRIANOU
         
         
            Член на Комисията
         
      
   
   
      (1)  OВ L 169, 10.7.2000 г., стр. 1. Директива, последно изменена с Директива 2006/35/EО на Комисията (OВ L 88, 25.3.2006 г., стp. 9).
   
      (2)  OВ L 93, 10.4.2003 г., стр. 28.